Folketing
2000-05-03

Thulesen Dahl: Jeg vil glæde mig til den dag, mine pædagogiske evner rækker til ikke at blive misbrugt eller mistolket eller misforstået - jeg kan ikke gennemskue, hvad det er, der sker hos hr. Thulesen Dahl. Regeringen har ikke kæmpet for en stærk krone. Det er slet ikke det, det handler om, det handler om at have en stabil krone, stabil i forhold til det område, som Danmark eksporterer allermest til. Det er et valg, der blev foretaget i 1982, som den siddende regering støtter varmt, og som et stort flertal i Folketinget i sidste uge bekræftede fortsat skal være politikken i Danmark. Alle anerkender, at det, at vi har haft stabile valutaforhold til vores største handelspartner, har givet en meget, meget god udvikling for Danmark og en meget høj beskæftigelse. Regeringen taler ikke om devaluering. Det, jeg taler om - og det vil jeg gerne bede hr. Thulesen Dahl om at notere sig kraftigt - er, at de markedskræfter, der fungerer i flydende valutasammenhænge, afbalancerer de forskellige bevægelser. Det var det, jeg mente med eksporten i EU-området.